ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
আরোগ্য লাভ করেছেন চার লক্ষের বেশী
চিকিৎসাধীন সংক্রমিতদের থেকে এক লক্ষ ৬৫ হাজার জন বেশি মানুষ সুস্থ হয়ে উঠেছেন
নতুনদিল্লী, ৫ জুলাই, ২০২০
কেন্দ্র, রাজ্য ও কেন্দ্র শাসিত অঞ্চলগুলির সঙ্গে সমন্বিত ভাবে কোভিড-১৯ এর মোকাবিলা করার উদ্যোগ নেওয়ায় দেশে মোট সুস্থ হয়ে উঠেছেন ৪,০৯,০৮২জন। গত চব্বিশ ঘন্টায় সুস্থ হয়ে উঠেছেন ১৪,৮৫৬ জন।
এ পর্যন্ত চিকিৎসাধীন সংক্রমিতদের থেকে ১,৬৪,২৬৮ জন বেশি সুস্থ হয়ে উঠেছেন। সারা দেশে সুস্থ হয়ে ওঠার হার ৬০.৭৭%।
বর্তমানে ২,৪৪,৮১৪ জন সংক্রমিত চিকিৎসকদের তত্ত্বাবধানে রয়েছেন।
২১টি রাজ্য এবং কেন্দ্রশাসিত অঞ্চলে সংক্রমিতদের সুস্থ হয়ে ওঠার হার জাতীয় স্তরে সুস্থ হয়ে ওঠার হারের থেকে বেশী।
|
|
ক্রমিক সংখ্যা
|
|
রাজ্য/ কেন্দ্রশাসিত অঞ্চল
|
|
সুস্থ হয়ে ওঠার হার
|
|
১
|
|
চণ্ডীগড়
|
|
৮৫.৯%
|
|
২
|
|
লাদাখ
|
|
৮২.২%
|
|
৩
|
|
উত্তরাখন্ড
|
|
৮০.৯%
|
|
৪
|
|
ছত্তিশগড়
|
|
৮০.৬%
|
|
৫
|
|
রাজস্থান
|
|
৮০.১%
|
|
৬
|
|
মিজোরাম
|
|
৭৯.৩%
|
|
৭
|
|
ত্রিপুরা
|
|
৭৭.৭%
|
|
৮
|
|
মধ্য প্রদেশ
|
|
৭৬.৯%
|
|
৯
|
|
ঝাড়খন্ড
|
|
৭৪.৩%
|
|
১০
|
|
বিহার
|
|
৭৪.২%
|
|
১১
|
|
হরিয়ানা
|
|
৭৪.১%
|
|
১২
|
|
গুজরাট
|
|
৭১.৯%
|
|
১৩
|
|
পাঞ্জাব
|
|
৭০.৫%
|
|
১৪
|
|
দিল্লি
|
|
৭০.২%
|
|
১৫
|
|
মেঘালয়
|
|
৬৯.৪%
|
|
১৬
|
|
ওডিশা
|
|
৬৯%
|
|
১৭
|
|
উত্তর প্রদেশ
|
|
৬৮.৪%
|
|
১৮
|
|
হিমাচল প্রদেশ
|
|
৬৭.৩%
|
|
১৯
|
|
পশ্চিমবঙ্গ
|
|
৬৬.৭%
|
|
২০
|
|
অসম
|
|
৬২.৪%
|
|
২১
|
|
জম্মু-কাশ্মীর
|
|
৬২.৪%
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। দেশের নানা প্রান্তে সরকারী পরীক্ষাগার ৭৮৬টি ও বেসরকারি পরীক্ষাগার ৩১৪টি ౼অর্থাৎ মোট ১১০০টি পরীক্ষাগারে এই মুহূর্তে নমুনা পরীক্ষা করা হচ্ছে। এর মধ্যে ৩৬৮টি সরকারী ও ২২৩টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৮৫টি সরকারি ও ৩২টি বেসরকারী পরীক্ষাগারে  ট্রুন্যাটের মাধ্যমে এবং ৩৩টি সরকারি ও ৫৯টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
‘টেস্ট-ট্রেস-ট্রিট’ কৌশল অবলম্বন করে বিভিন্ন বাধা দূর করে প্রতিদিন নমুনা পরীক্ষার পরিমাণ বাড়ানো হচ্ছে। গত ২৪ ঘন্টায় ২,৪৮,৯৩৪টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৯৭,৮৯,০৬৬টি নমুনার পরীক্ষা হয়েছে।
মানসিক সঙ্কটে থাকা লোকেদের যত্ন নেবার বিষয়ে সাধারণ চিকিৎসা ব্যবস্থায় ও মানসিক স্বাস্থ্য বিশেষজ্ঞদের কিছু পরামর্শ দিয়েছে স্বাস্থ্য ও পরিবার কল্যাণ মন্ত্রক। এটি পড়বার জন্য নীচের লিঙ্কে ক্লিক করুনঃ-
https://www.mohfw.gov.in/pdf/MentalHealthIssuesCOVID19NIMHANS.pdf
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
প্রধানমন্ত্রীরদপ্তর
প্রধানমন্ত্রী বিজয় দিবস উপলক্ষে ১৯৭১-এর যুদ্ধে অংশ নেওয়া সাহসী সৈনিকদের স্মরণ করলেন
নয়াদিল্লি, ১৬ ডিসেম্বর, ২০১৯
প্রধানমন্ত্রী শ্রী নরেন্দ্র মোদী আজ বিজয় দিবস উপলক্ষে ১৯৭১-এর যুদ্ধে অংশগ্রহণকারী সাহসী সৈনিকদের স্মরণ করেন। এক বার্তায় প্রধানমন্ত্রী বলেন –
“বিজয় দিবস উপলক্ষে ভারতীয় সৈনিকদের সাহস, শৌর্য ও বীরত্বকে শ্রদ্ধা জানাই। ১৯৭১ সালের আজকের দিনে আমাদের সেনারা যে ইতিহাস রচনা করেছিলেন, তা স্বর্ণাক্ষরে লেখা থাকবে।”
CG/CB/DM
(Visitor Counter : 50
রেলমন্ত্রক
কোভিড বর্ষে রেল পরিবারের নিষ্ঠা ও অভাবনীয় কাজের প্রশংসা করেছেন শ্রী পীযূষ গোয়েল
নতুন দিল্লি, ৩ এপ্রিল, ২০২১
রেলমন্ত্রী শ্রী পীযূষ গোয়েল কোভিড বর্ষে যাবতীয় রেকর্ড ভেঙে দিয়ে রেল পরিবারের নিষ্ঠা ও আন্তরিকতার সঙ্গে অভাবনীয় কাজের ভূয়সী প্রশংসা করেছেন। রেল পরিবারকে লেখা চিঠিতে শ্রী গোয়েল বলেছেন, প্রধানমন্ত্রী শ্রী নরেন্দ্র মোদীর দূরদৃষ্টি সম্পন্ন নেতৃত্বে আমরা আরও একটি অর্থবর্ষকে বিদায় জানানো আমাদের সকলের কাছে অত্যন্ত গর্ব, সন্তুষ্টি ও কৃতজ্ঞতার বিষয়। তিনি বলেন, গত বছরের মত এবছর আমাদের কাছে অভিজ্ঞতা খুব একটা সুখকর ছিল না। আমরা এমন অনেক নিকটজনকে হারিয়েছি, যা কখনো ভোলার নয়। তা সত্বেও সমগ্র রেল পরিবার যে অদম্য উৎসাহ, নিষ্ঠা ও দৃঢ় সংকল্প নিয়ে অভাবনীয় মহামারীর বিরুদ্ধে লড়াইয়ে যে সাফল্য পেয়েছে, তা সন্তুষ্টির বিষয়।
শ্রী গোয়েল বলেছেন, কোভিড-১৯ মহামারীর সময় আমাদের রেল পরিবারগুলি দেশের সেবায় নিয়োজিত থেকেছে। যখন সমগ্র বিশ্ব একপ্রকার থমকে গিয়েছিল, তখন রেলকর্মীরা একদিনও ছুটি না নিয়ে লাগাতার কঠোর পরিশ্রম করে গেছেন যাতে অর্থনীতির চাকা সচল রাখা যায়।
রেলমন্ত্রী আরও বলেন, সকলের অঙ্গিকারের ফলেই আমরা অত্যাবশ্যকীয় সামগ্রী সময়মত পৌঁছে দিতে পেরেছি। দেশের প্রতি রেল পরিবারের নিঃস্বার্থ সেবার জন্য সমগ্র দেশ তাদের মনে রাখবে। তিনি বলেন, আমাদের অদম্য ইচ্ছাশক্তি ও সহনশীলতার ফলেই আমরা কোভিড সংঙ্কটকে সুযোগে পরিণত করতে পেরেছি। করোনার সময় ৬৩ লক্ষের বেশি মানুষকে আমরা এক জায়গা থেকে অন্যত্র পৌঁছে দিতে পেরেছি এবং তারা পরিবারের সঙ্গে মিলিত হতে পেরেছেন। লকডাউনের সময় বিভিন্ন সীমাবদ্ধতা সত্বেও রেল সুরক্ষা ও পরিকাঠামোর সঙ্গে যুক্ত ৩৭০টি গুরুত্বপূর্ণ প্রকল্পের কাজ শেষ করা সম্ভব হয়েছে। আমাদের ‘অন্নদাতা’-দের সঙ্গে বড় বাজারগুলির সরাসরি যোগাযোগ স্থাপনে কিষাণ রেল পরিষেবা গুরুত্বপূর্ণ পরিবহণের মাধ্যম হয়ে উঠেছে। রেল পরিবারের প্রত্যেকেই নিঃস্বার্থ সেবা দিয়ে অসম্ভবকে সম্ভব করে তুলেছেন এবং একারণে তারা লক্ষ লক্ষ মানুষের হৃদয় ও মন জয় করে নিয়েছেন।
এটা আমার কাছে অত্যন্ত গর্বের বিষয় যে রেল দৃষ্টান্তমূলক কাজের মাধ্যমে আর্থিক পুনরুদ্ধারে বড় ভূমিকা নিয়েছে। সমগ্র রেল নেটওয়ার্কে কোভিড বর্ষে ১,২৩৩ মিলিয়ন টনের বেশি পণ্য বোঝাই ও সরবরাহ করা হয়েছে। একইভাবে গত অর্থবর্ষে ৬,০১৫ কিলোমিটার দীর্ঘ রেল রুটে বৈদ্যুতিকরণের কাজ শেষ হয়েছে। অনেকই একথা বলেন, রেকর্ড তৈরি হয় তা ভাঙার জন্য। অবশ্য রেকর্ড গড়া – ভাঙার ক্ষেত্রে ভারতীয় রেলের সমতুল্য হয়তো কেউ নেই।
শ্রী গোয়েল আরও বলেন, ভারতীয় রেল ধীরে ধীরে গ্রাহক কেন্দ্রিক হয়ে উঠেছে। এই লক্ষ্যে রেল তার কার্যপরিচালন ক্ষমতা ও যাতায়াতের গতি বাড়াতে একাধিক পদক্ষেপ নিচ্ছে। এখন পণ্যবাহী ট্রেনগুলির গড় গতিবেগ প্রায় দ্বিগুণ বেড়ে প্রতি ঘন্টায় ৪৪ কিলোমিটার হয়েছে। একইভাবে যাত্রীবাহী ট্রেনগুলির সময়ানুবর্তিতা ৯৬ শতাংশে পৌঁছেছে। এমনকি গত ২ বছরে ট্রেন সংঘর্ষের ঘটনাও লক্ষ্যণীয় ভাবে কমে এসেছে।
শ্রী গোয়েল রেল পরিবারকে লেখা চিঠিতে বলেছেন, আপনাদের নিষ্ঠা ও অভাবনীয় কাজের জন্য আমি সকলকে ধন্যবাদ জানাই। এখন আমি দৃঢ়তার সঙ্গে একথা বলতেই পারি যে, দলগত এই উৎসাহ নিয়ে এগিয়ে চলতে পারলে আমরা আরও অনেক রেকর্ড ভেঙে দিয়ে নতুন নতুন লক্ষ্য পূরণ করবো। আমাদের কাজকর্ম ও সেবার মধ্যদিয়ে আমরা নতুন দৃষ্টান্ত স্থাপন করবো। একই সঙ্গে ভারতীয় অর্থনীতির বিকাশে আমাদের অবদান অব্যাহত থাকবে।
CG/BD/AS
(Visitor Counter : 150
ক্ষুদ্র, অতিক্ষুদ্রওমাঝারিশিল্পমন্ত্রক
আগামীকাল সেনা দিবসে লঙ্গেওয়ালায় খাদি নির্মিত প্রকান্ড জাতীয় পতাকা প্রদর্শিত হবে
নতুন দিল্লি, ১৪ জানুয়ারি, ২০২২
বিশ্বের সর্ব বৃহৎ খাদি নির্মিত জাতীয় পতাকা আগামীকাল সেনা দিবস উপলক্ষে ভারত - পাক সীমান্তের জয়শলমীরে জনসমক্ষে প্রদর্শিত হবে। প্রকান্ড এই জাতীয় পতাকাটি যেখানে প্রদর্শিত হবে সেই লঙ্গেওয়ালা স্থানটি ১৯৭১-এ ভারত - পাকিস্তান যুদ্ধের ঐতিহাসিক সাক্ষ্য বহন করছে। খাদি নির্মিত এই প্রকান্ড জাতীয় পতাকাটি পঞ্চমবার জনসমক্ষে প্রদর্শিত হতে চলেছে। উল্লেখ করা যেতে পারে, গতবছর দোসরা অক্টোবর লেহ-তে প্রথমবার এই জাতীয় পতাকা জনসমক্ষে প্রকাশ করা হয়। এরপর, গত ৮ অক্টোবর বায়ুসেনা দিবসে হিন্ডন বায়ুসেনা ঘাঁটিতে প্রদর্শিত হয়। পরে, গত ২১ অক্টোবর দিল্লির লালকেল্লায় এই জাতীয় পতাকা জনসমক্ষে আরও একবার প্রদর্শিত হয়। এই দিনেই ভারতে কোভিড টিকাকরণের ১০০ কোটি ডোজ সম্পূর্ণ হয়েছিল। নৌসেনা দিবসে গত চৌঠা ডিসেম্বর মুম্বাইয়ে গেটওয়ে অফ ইন্ডিয়ার কাছে নৌসেনার ডকে প্রকান্ড এই জাতীয় পতাকাটি প্রদর্শের ব্যবস্থা করা হয়েছিল।
ভারতীয়ত্বের সমবেত মানসিকতার প্রতীক এবং খাদি শিল্পের চিরাচরিত নৈপুণ্যের নিদর্শন হিসেবে প্রকান্ড এই জাতীয় পতাকা তৈরি করেছে খাদি ও গ্রামোদ্যোগ কমিশন । স্বাধীনতার ৭৫তম বার্ষিকীতে আজাদি কা অমৃত মহৎসবের অঙ্গ হিসেবে এই পতাকাটি তৈরি করা হয়েছে। কমিশনের পক্ষ থেকে দেশের বিভিন্ন গুরুত্বপূর্ণ জায়গায় যেগুলির ঐতিহাসিক তাৎপর্য রয়েছে, সেখানে প্রদর্শনের জন্য এই পতাকাটি প্রতিরক্ষা বাহিনীর হাতে তুলে দেওয়া হয়।
প্রকান্ড এই জাতীয় পতাকাটি দৈর্ঘ্যে ২২৫ ফুট এবং প্রস্থে ১৫০ ফুট। এর ওজন প্রায় ১ হাজার ৪০০ কিলোগ্রাম। ৭০জন খাদি শিল্পী ৪৯ দিনের কায়িক শ্রমে প্রকান্ড এই পতাকাটি তৈরি করেছে। পতাকাটি তৈরিতে প্রায় ৩ হাজার ৫০০ ঘন্টা সময় লেগেছে। পতাকার মাঝখানে যে অশোক চক্র রয়েছে, তার পরিমাপ ৩০ ফুট।
(CG/BD/AS/
মন্ত্রিসভারঅর্থনৈতিকবিষয়সংক্রান্তকমিটি
তালিকা বহির্ভূত কয়েকটি রাষ্ট্রায়ত্ত সংস্থাকে স্টক এক্সচেঞ্জে নথিভুক্ত করার প্রস্তাবে মন্ত্রিসভার অনুমোদন
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে তালিকা বহির্ভূত ৭টি রাষ্ট্রায়ত্ত সংস্থাকে ইনিশিয়াল পাবলিক অফারিং বা ফার্দার পাবলিক অফারিং – এর মাধ্যমে স্টক এক্সচেঞ্জে নথিভুক্ত করার প্রস্তাবে অনুমোদন মিলেছে। এই ৭টি রাষ্ট্রায়ত্ত সংস্থা হ’ল – টেলিকম্যুনিকেশন কনসালট্যান্স  লিমিটেড, রেলটেল কর্পোরেশন ইন্ডিয়া লিমিটেড, ন্যাশনাল সীড কর্পোরেশন ইন্ডিয়া লিমিটেড, থেরি জলবিদ্যুৎ উন্নয়ন নিগম লিমিটেড, ওয়াটার অ্যান্ড পাওয়ার কনসালট্যান্সি সার্ভিসেস্  লিমিটেড, এফসিআই আরাবলি জিপসাম অ্যান্ড মিনারেলস্  লিমিটেড এবং কুদ্রেমুখ আয়রন ওর কোম্পানি লিমিটেড।
স্টক এক্সচেঞ্জে রাষ্ট্রায়ত্ত এই সংস্থাগুলির নথিভুক্তির ফলে এই সংস্থাগুলির মূল্য বাড়বে এবং বিনিয়োগকারীরা লগ্নিতে উৎসাহ পাবেন। নথিভুক্ত সংস্থাগুলি বিলগ্নিকরণ, মূল্য নির্ধারণ, সময়সীমা চূড়ান্তকরণ প্রভৃতি বিষয়ে অর্থমন্ত্রী, সড়ক পরিবহণ ও জাহাজ চলাচল মন্ত্রী সহ সংশ্লিষ্ট প্রশাসনিক বিষয়ক মন্ত্রকগুলিকে দায়িত্ব দেওয়া হয়েছে।
CG/BD/SB
(Visitor Counter : 128
স্বরাষ্ট্র মন্ত্রক
পরিযায়ী শ্রমিকদের নিরাপত্তা, আশ্রয় ও খাদ্য সুনিশ্চিত করতে সব রাজ্য ও কেন্দ্রশাসিত অঞ্চলগুলিকে চিঠি দিলেন ক্যাবিনেট সচিব
নতুন দিল্লি, ১৬ এপ্রিল, ২০২০
কেন্দ্র, কোভিড – ১৯ মোকাবিলায় লকডাউন জনিত পরিস্থিতিত, পরিযায়ী শ্রমিক এবং আটকে পড়া মানুষদের কল্যাণের বিষয়টিকে বিশেষ গুরুত্ব দিচ্ছে কেন্দ্রীয় সরকার।
কেন্দ্রীয় স্বরাষ্ট্র মন্ত্রক, পরিযায়ী শ্রমিকদের নিরাপত্তা, আশ্রয় এবং খাদ্যের বিষয়ে যে বিস্তারিত নীতি – নির্দেশিকা জারী করেছে, তা নিশ্চিতভাবে মেনে চলতে ক্যাবিনেট সচিব, সমস্ত রাজ্য এবং কেন্দ্রশাসিত অঞ্চলগুলিকে পরামর্শ দিয়েছেন। এক বার্তায় ক্যাবিনেট সচিব, রাজ্যগুলিকে, জেলা কালেক্টরেটেদের সঙ্গে পরিস্থিতি পর্যালোচনা করার অনুরোধ জানিয়েছন। পরিযায়ী শ্রমিকদের বিভিন্ন বিষয় নিয়ে সমন্বয়ের লক্ষ্যে নোডাল অফিসার নিয়োগ না করা হয়ে থাকলে, দ্রুত তা করতে বলা হয়েছে। শহরাঞ্চলে পুরসভার কমিশনাররা প্রয়োজনে এই দায়িত্ব পালন করতে পারেন।
ক্যাবিনেট সচিব আরো বলেছেন, প্রতিটি ত্রাণ শিবিরের জন্য একজন পদস্থ আধিকারিককে দায়িত্ব দিতে হবে । লকডাউনের সময় আটকে পড়া মানুষদের এবং পরিযায়ী শ্রমিকদের মধ্যাহ্নভোজনের দায়িত্ব কোনো সামাজিক সংগঠনকে দেওয়া যেতে পারে। এছাড়া স্বাস্থ্য ও পরিবার কল্যাণ মন্ত্রকের নির্দেশিকা অনুযায়ী এদের মানসিক ও সামাজিক কাউন্সেলিং-এর জন্য কোনো মনস্তত্ত্ববিদকে দায়িত্ব দেওয়া যেতে পারে।
(CG/CB
কৃষিমন্ত্রক
কৃষি ও কৃষক কল্যাণ মন্ত্রকের ২০২০ বর্ষশেষের পর্যালোচনা
নতুন দিল্লি, ০২ জানুয়ারি, ২০২১
নব্বইয়ের দশকের শুরুতে অর্থনৈতিক উদারীকরণ সত্বেও কৃষিক্ষেত্রটি বাদ ছিল। সরকার পরবর্তীকালে উপলব্ধি করতে পারে যে এই ক্ষেত্রকে উন্নত করতে হলে কৃষকদের জন্য সংস্কার অপরিহার্য।
কৃষি ও কৃষক কল্যাণ মন্ত্রকের ২০২০ সালের উল্লেখযোগ্য পদক্ষেপগুলি হচ্ছে-
১) বাজেট বরাদ্দে অভূতপূর্ব বৃদ্ধি। ২০২০-২১-এ বাজেট বরাদ্দ প্রায় ছয় গুণ বাড়িয়ে ১,৩৪,৩৯৯.৭৭ কোটি টাকা করা হয়েছে। যেখানে ২০১৩-১৪ তে এর পরিমাণ ছিল মাত্র ২১৯৩৩.৫০ কোটি টাকা।
২) রেকর্ড সংখ্যক খাদ্যশস্যের উৎপাদন। ২০১৫-১৬ তে খাদ্যশস্য উৎপাদনের পরিমাণ ছিল ২৫১.৫৪ লক্ষ টন। ২০১৯-২০তে তা বেড়ে হয়েছে ২৯৬.৬৫ লক্ষ টন।
৩) সরকার খরিফ, রবি এবং অন্যান্য বাণিজ্যিক ফসলের ক্ষেত্রে দূরত আমার সহায়ক মূল্যের পরিমাণ বহুলাংশে বৃদ্ধি করেছে।
৪) কৃষকদের কাছ থেকে ফসল সংগ্রহের পরিমাণ বৃদ্ধি। কৃষকদের কাছ থেকে ধান সংগ্রহের পরিমাণ ২.৪ শতাংশ বৃদ্ধি করা হয়েছে। বিগত পাঁচ বছরে যেখানে ২.০৬ লক্ষ কোটি টাকা ধান সংগ্রহ বাবদ কৃষকদের দেওয়া হয়েছিল বর্তমানে তা বেড়ে হয়েছে ৪.৯৫ লক্ষ কোটি টাকা। একইভাবে গম, ডাল শস্য, তৈলবীজ এবং খরিফ মরশুমে ধান সংগ্রহের পরিমাণ বহুলাংশে বৃদ্ধি পেয়েছে।
৫) প্রধানমন্ত্রী কিষান সম্মান নিধি যোজনার মাধ্যমে কৃষকদের আর্থিক সহায়তা প্রদান করা হয়েছে। এ পর্যন্ত এই যোজনায় ১,১০,০০০ কোটি টাকা ব্যয় করা হয়েছে। উপকৃত হয়েছেন ১০.৫৯ লক্ষ কৃষক পরিবার।
৬) প্রধানমন্ত্রী ফসল বীমা যোজনার চতুর্থ বর্ষ অতিক্রান্ত হয়েছে। এই প্রকল্পে ২৩ কটি কৃষক নথিভূক্ত হয়েছেন।
৭) কিষান ক্রেডিট কার্ডের মাধ্যমে ২.৫ কোটি কৃষক উপকৃত হয়েছেন।
৮) কৃষকদের জন্য মাটির স্বাস্থ্য পরীক্ষার কার্ড বিতরণের পরিমাণ বৃদ্ধি করা হয়েছে।
৯) দেশে জৈব চাষ প্রয়োগের ক্ষেত্রে উদ্যোগ গ্রহণ।
১০) নিম যুক্ত ইউরিয়া প্রয়োগের মাধ্যমে রাসায়নিক সারের ব্যবহার কম করে মাটির স্বাস্থ্য বৃদ্ধি।
১১) সরকার ২০২০-র ৯ আগষ্ট কৃষি পরিকাঠামো উন্নয়ন তহবিল গঠন করেছে। যা একটি উল্লেখযোগ্য পদক্ষেপ।
১২) দশ হাজার এফপিও গঠনের জন্য বাজেটে ৬,৮৬৫ কোটি টাকার সংস্থান।
১৩) জাতীয় মৌ পালক ও মধু মিশন আত্মনির্ভর ভারতে অভিযানের একটি অংশ হিসেবে গঠন করা হয়েছে। এজন্য ৫০০ কোটি টাকা বরাদ্দ করা হয়েছে।
১৪) প্রধানমন্ত্রী কৃষি সিন্চাই যোজনার মাধ্যমে সেচ ব্যবস্থার উন্নয়নে সহায়তা প্রদান।
১৫) ক্ষুদ্রসেচ তহবিল গঠন। এ বাবদ নাবার্ডকে ৫ হাজার কোটি টাকা প্রদান। যা বিভিন্ন রাজ্যে ক্ষুদ্র সেচ ব্যবস্থার উন্নয়নে সহায়তা করবে।
১৬) কৃষি যান্ত্রিকীকরণের মাধ্যমে বিভিন্ন রাজ্যে উন্নয়নমূলক প্রকল্প গ্রহণ।
১৭) প্রাকৃতিক দুর্যোগে ফসলের ক্ষতি হলে ক্ষতিপূরণের পরিমাণ বৃদ্ধি।
১৮) দেশের ১৮ টি রাজ্য এবং ৩ টি কেন্দ্রশাসিত অঞ্চলের এক হাজারটি বাজারে ই-নাম পরিষেবার ব্যবস্থা।
১৯) কিষাণ রেল পরিষেবার মাধ্যমে ফসল ও পণ্য পরিবহনের ব্যবস্থা।
২০) বাস্তু তন্ত্রের সূচনার প্রতি গুরুত্ব আরোপ করে ৪৫.৩৮ কোটি টাকা বরাদ্দ করা হয়েছে। যার প্রথম পর্যায়ে ১৯.৭০ কোটি টাকা মঞ্জুর করা হয়েছে।
অর্থমন্ত্রক
সব রাজ্যই জিএসটি রূপায়ণে ঘাটতি মেটাতে অপশন-১ বেছে নিয়েছে
নয়াদিল্লী, ৫ ডিসেম্বর, ২০২০
• ঝাড়খন্ড সাম্প্রতিকতম রাজ্য হিসেবে অপশন-১ বেছে নিয়েছে
• জিএসটি রূপায়ণে ঘাটতি মেটাতে ঝাড়খন্ড বিশেষ ঋণের মাধ্যমে ১৬৮৯ কোটি টাকা পাবে
• অতিরিক্ত ১৭৬৫ কোটি টাকা ঋণ নেওয়ার অনুমতিও দেওয়া হয়েছে ঝাড়খন্ডকে
২৮টি রাজ্য এবং ৩টি কেন্দ্রশাসিত অঞ্চলের সবকটি জিএসটি রূপায়ণে রাজস্ব ঘাটতি মেটাতে অপশন-১ বেছে নেওয়ার সিদ্ধান্ত নিয়েছে। বাকি ছিল একমাত্র ঝাড়খন্ড। সেও এখন অপশন-১ গ্রহণের কথা জানিয়েছে। বিধানসভা আছে এরকম ৩টি কেন্দ্রশাসিত অঞ্চলই যারা জিএসটি পরিষদের সদস্য ইতিমধ্যেই অপশন-১ বেছে নেওয়ার কথা জানিয়েছে।
ভারত সরকার রাজ্য এবং কেন্দ্রশাসিত অঞ্চলগুলির জন্য যারা অপশন-১ বাছবে তারা যাতে জিএসটি রূপায়ণ জনিত ঘাটতির অর্থ ঋণ হিসেবে নিতে পারে তার জন্য বিশেষ ঋণদান ব্যবস্থা করেছে। এটি কার্যকর হয়েছে ২০২০র ২৩ অক্টোবর থেকে। ভারত সরকার ইতিমধ্যেই রাজ্যগুলির তরফে ৩০ হাজার কোটি টাকা ঋণ নিয়েছে ৫টি কিস্তিতে এবং পাঠিয়ে দিয়েছে রাজ্য ও কেন্দ্রশাসিত অঞ্চলগুলিকে যারা অপশন-১ বেছে নিয়েছে। এখন ঝাড়খন্ড রাজ্য এই ব্যবস্থার মাধ্যমে পরবর্তী পর্যায়ে টাকা পাবে। পরবর্তী কিস্তির ৬ হাজার কোটি টাকা ৭ই ডিসেম্বর ২০২০ তে দেওয়া হবে রাজ্য ও কেন্দ্রশাসিত অঞ্চলগুলিকে।
অপশন-১এ শর্তানুযায়ী জিএসটি রূপায়ণ জনিত ঘাটতি মেটাতে বিশেষ ঋণ করার সুবিধা পাওয়ার পাশাপাশি রাজ্যগুলি আত্মনির্ভর অভিযান, ১৭ই মে ২০২০র অধীনে ভারত সরকার অনুমোদিত অতিরিক্ত ২ শতাংশ ঋণের গ্রস স্টেট ডোমেস্টিক প্রোডাক্ট র ০.৫০% অন্তিম কিস্তি ধার করার শর্তহীন অনুমোদন পাওয়ার যোগ্য। এটি ১.১ লক্ষ কোটি টাকার বিশেষ জানালা ব্যবস্থার অতিরিক্ত। অপশন-১ বেছে নেওয়ার স্বীকৃতিপত্র পাওয়ার পর ভারত সরকার ঝাড়খন্ড রাজ্য সরকারকে অতিরিক্ত ১৭৬৫ কোটি টাকা  ঋণ করার অনুমতি দিয়েছে।
২৮টি রাজ্যকে অতিরিক্ত ঋণ করার অনুমতি এবং বিশেষ জানালা ব্যবস্থার মাধ্যমে প্রাপ্ত অর্থ যা রাজ্য ও কেন্দ্রশাসিত অঞ্চলগুলিকে দেওয়া হয়েছে এ পর্যন্ত তা সংলগ্ন করা হল।
পশ্চিমবঙ্গ ০.৫০ শতাংশ অতিরিক্ত ঋণ বাবদ ৬ হাজার ৭৮৭ এবং বিশেষ জানালা ব্যবস্থায় ২৫২.২২ কোটি টাকা পেয়েছে।
সারওরসায়নমন্ত্রক
ওষুধের মূল্য নির্ধারণ
নয়াদিল্লি, ২২ জুলাই, ২০২২
২০১২ সালের ওষুধের মূল্য নিয়ন্ত্রণ সংক্রান্ত জাতীয় নীতি  এবং ১৯৫৫ সালের অত্যাবশ্যক পণ্য আইন অনুসারে কেন্দ্র ২০১৩ সালের ওষুধের মূল্য নিয়ন্ত্রণের একটি বিজ্ঞপ্তি  প্রকাশ করে। জাতীয় ওষুধ মূল্য নিয়ন্ত্রক কর্তৃপক্ষ  ডিপিসিও-র নির্ধারিত তালিকার ওষুধগুলির সর্বোচ্চ মূল্য নির্ধারণ করেছে। এই ওষুধগুলির প্রস্তুতকারকদের প্রদেয় পণ্য ও পরিষেবা কর সহ ঐ মূল্য উপভোক্তাদের কাছ থেকে নিতে হবে। এর বেশি দাম নেওয়া চলবে না। এই পদ্ধতি অনুসরণ করে ৮৯০টি বিভিন্ন ধরনের ওষুধের দাম এনপিপিএ নির্ধারণ করেছে। এছাড়াও, ২০১৩ সালের ডিপিসিও অনুসারে ২,০২৩টি নতুন ওষুধের খুচরো মূল্য নির্ধারণ করা হয়েছে। ডায়াবেটিসের চিকিৎসার জন্য ২২ ধরনের এবং হৃদরোগের চিকিৎসার জন্য ৮৪ ধরনের ওষুধের সর্বোচ্চ বিক্রয় মূল্যও বেঁধে দেওয়া হয়েছে। ডিপিসিও-র ১৯ নং অনুচ্ছেদ অনুযায়ী, হাঁটুর প্রতিস্থাপন সংক্রান্ত সরঞ্জামের সর্বোচ্চ মূল্যও নির্ধারণ করা হয়েছে।
৪২ রকমের ক্যান্সার রোগের চিকিৎসায় ব্যবহৃত ওষুধকে বাণিজ্যে লভ্যাংশ সংক্রান্ত নিয়মের আওতায় নিয়ে আসা হয়েছে। এছাড়াও, অক্সিজেন কনসেন্ট্রেটর, পালস অক্সিমিটার, রক্তচাপ পরীক্ষার সরঞ্জাম, নেবুলাইজার, ডিজিটাল থার্মোমিটার এবং গ্লুকোমিটারকেও সংশ্লিষ্ট নিয়মের আওতায় আনা হয়েছে। নির্ধারিত তালিকার বাইরে থাকা ওষুধগুলির ক্ষেত্রে সর্বোচ্চ বিক্রয় মূল্য নির্ধারণে স্বাধীনতা থাকলেও এক বছরের মধ্যে ঐ ওষুধগুলির দাম ১০ শতাংশের বেশি বাড়ানো যাবে না।
লোকসভায় আজ এক প্রশ্নের লিখিত জবাবে এই তথ্য জানিয়েছেন সার ও রসায়ন প্রতিমন্ত্রী শ্রী ভাগবন্ত খুবা।
(PG/CB/DM
প্রতিরক্ষামন্ত্রক
ভারতীয় নৌ-বাহিনীর ডর্নিয়ার স্কোয়াড্রনের সূচনা চেন্নাইতে
নয়াদিল্লি, ২২ জুলাই, ২০১৯
পঞ্চম ডর্নিয়ার যুদ্ধ বিমান স্কোয়াড্রন আজ ভারতীয় নৌ-বাহিনীর যুদ্ধ বিমান শাখায় সামিল করা হয়েছে। নৌ-সেনাঘাঁটি মীনামবক্কমে আজ এই সামিলপর্ব অনুষ্ঠানে নৌ-সেনাপ্রধান অ্যাডমিরাল করমবীর সিং উপস্থিত ছিলেন। এই উপলক্ষে নৌ-সেনাপ্রধান বলেন, জলসীমায় নজরদারি বাড়াতে এবং দেশের নৌ-স্বার্থ সুরক্ষা অক্ষুণ্ন রাখতে এই শাখার সূচনা আরও একটি মাইল ফলক। প্রতিরক্ষা প্রস্তুতির ক্ষেত্রে উন্নততর ব্যবস্থা গ্রহণের প্রয়োজনীয়তার ওপরও তিনি গুরুত্ব দেন। বঙ্গোপসাগর ও সংলগ্ন অঞ্চলে নজরদারি বজায় রাখার প্রয়োজনীয়তার কথা উল্লেখ করে নৌ-সেনাপ্রধান বলেন, ভারত মহাসাগরের উত্তর-পূর্ব দিকে ভারতীয় জলসীমায় দেশের কর্তৃত্ব বজায় রাখতে এই স্কোয়াড্রন এক কৌশলী ভূমিকা পালন করবে।
তিনি আরও বলেন, চেন্নাই আন্তর্জাতিক বিমানবন্দর থেকে নবগঠিত পঞ্চম ডর্নিয়ার যুদ্ধবিমান স্কোয়াড্রন ৩১৩ পরিচালনা করা হবে। এই স্কোয়াড্রনটির সূচনার সঙ্গে সঙ্গে তামিলানাডুতে ৩টি নৌ-ঘাঁটি গড়ে উঠল। ভারতের উপকূলীয় রাজ্যগুলিতে তামিলনাডু ছাড়া আর কোথাও ৩টির বেশি নৌ-ঘাঁটি নেই। ‘সী ঈগল’ নামে এই স্কোয়াড্রনটি পরিচালিত হবে। নামের সঙ্গে সঙ্গতি রেখে স্কোয়াড্রনের যুদ্ধবিমানগুলি সুবিস্তৃত নীল জলসীমায় নজরদারির কাজ করবে। এই স্কোয়াড্রনের যুদ্ধবিমানগুলি নির্মাণে সাহায্য করেছে হ্যাল। যুদ্ধবিমানগুলিকে জলসীমায় নজরদারি চালানোর পাশাপাশি, অনুসন্ধান ও উদ্ধারকার্যেও কাজে লাগানো হবে। ‘মেক ইন ইন্ডিয়া’ কর্মসূচির মাধ্যমে আত্মনির্ভর হয়ে উঠতে এবং দেশীয় প্রযুক্তির বিকাশে নৌ-বাহিনী হ্যালের কাছ থেকে ১২টি নতুন ডর্নিয়ার যুদ্ধবিমান সংগ্রহ করছে। এই যুদ্ধবিমানগুলিতে উন্নতমানের সেন্সর ও সরঞ্জাম সহ কাঁচের ককপীট, আধুনিক নজরদারি র্যাডার, ইলেক্ট্রনিক ইন্টেলিজেন্স, অপটিক্যাল সেন্সরের মতো আধুনিক ব্যবস্থা থাকছে। পর্যায়ক্রমে যুদ্ধবিমানগুলি নৌ-বাহিনীকে সরবরাহ করা হচ্ছে। নৌ-বাহিনীর এই স্কোয়াড্রন শাখাটির দায়িত্বে রয়েছেন কমোডর বিবেক কোমান।
CG/BD/SB
(Visitor Counter : 128
প্রতিরক্ষামন্ত্রক
পূর্ব সিকিম থেকে উদ্ধার করা হল আটকে পড়া পর্যটকদের
কলকাতা, ২৮ ফেব্রুয়ারি, ২০১৯
পূর্ব সিকিমে ছাঙ্গু এবং সংলগ্ন এলাকায় গতকাল ৫০ থেকে ৬০টি গাড়িতে প্রায় ৩০০ জনেরও বেশি পর্যটক প্রবল তুষারপাতের দরুন আটকে পড়েন। ভারতীয় সেনাবাহিনী উদ্ধারকাজ চালিয়ে তুষারঝড়ে আটকে পড়া এই পর্যটকদের উদ্ধার করেছে। পর্যটকদের মধ্যে মহিলা, শিশু এবং বয়স্করাও ছিলেন। এদের সকলকে নিরাপদে উদ্ধার করা সম্ভভ হয়েছে। খারাপ আবহাওয়া এবং উঁচু এলাকা হওয়ায় উদ্ধার করা অনেক পর্যটককেই তাৎক্ষনিক চিকিৎসার ব্যবস্হা করা হয়। উদ্ধার হওয়া যাত্রীদের জন্য সেনাবাহিনীর অ্যাম্বুলেন্স এবং সুচিকিৎসার জন্য সবরকম ব্যবস্হা ছিল।
উদ্ধার করা পর্যটকদের সেনাবাহিনীর গাড়িতে করে ছাঙ্গু থেকে ১৭ মাইল দূরে গ্যাংটকে পৌঁছে দেওয়া হয়।
CG/SS/NS
(Visitor Counter : 51
প্রধানমন্ত্রীরদপ্তর
টোকিও অলিম্পিক ২০২০-তে কুস্তিতে ব্রোঞ্জ পদক জয়ের জন্য বজরং পুনিয়াকে প্রধানমন্ত্রীর অভিনন্দন
নতুন দিল্লি, ৭ আগস্ট, ২০২১
টোকিও অলিম্পিক ২০২০-তে কুস্তিতে ব্রোঞ্জ পদক জয়ের জন্য বজরং পুনিয়াকে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক ট্যুইটে প্রধানমন্ত্রী বলেছেন, "টোকিও থেকে অত্যন্ত আনন্দের খবর! দারুণ লড়াই করেছেন @BajrangPunia । এই সাফল্যের জন্য আপনাকে অনেক অভিনন্দন। আপনার সাফল্যে প্রত্যেক ভারতীয় গর্বিত ও আনন্দিত।"
CG/BD/AS/
(
কৃষিমন্ত্রক
নতুন দিল্লির বিজ্ঞান ভবনে সরকার ও কৃষক সংগঠনগুলির মধ্যে ৭ম দফার বৈঠক
নতুন দিল্লি, ৪ জানুয়ারি, ২০২১
নতুন দিল্লির বিজ্ঞান ভবনে সোমবার ৪১টি কৃষক সংগঠনের প্রতিনিধিদের সঙ্গে ৭ম দফায় বৈঠকে বসেন কেন্দ্রীয় কৃষিমন্ত্রী শ্রী নরেন্দ্র সিং তোমর, কেন্দ্রীয় রেল, বাণিজ্য ও শিল্প ও উপভোক্তা বিষয়ক,খাদ্য ও গণবন্টন মন্ত্রী শ্রী পীযূষ গোয়েল এবং কেন্দ্রীয় বাণিজ্য ও শিল্প প্রতিমন্ত্রী শ্রী সোম প্রকাশ। সভার শুরুতে আন্দোলনের সময় যারা প্রাণ হারিয়েছিলেন তাদের জন্য দুই মিনিটের নীরবতা পালন করা হয়।
শ্রী তোমর বলেন,পূর্বের বৈঠকে আলোচনার কথা মাথায় রেখে সরকার কৃষকদের সমস্যার বিষয়ে মুক্ত মনে আলোচনা করতে এবং তা সমাধানে বদ্ধপরিকর। উভয় পক্ষেরই সমস্যা সমাধানের জন্য গৃহীত পদক্ষেপগুলি নিয়ে এগিয়ে নেওয়া উচিৎ ।
কেন্দ্রীয় মন্ত্রী বলেন যে ,কৃষকদের কল্যাণের কথা মাথায় রেখে কৃষি আইন নিয়ে বিভিন্ন রাজ্যের কৃষি সংগঠনের প্রতিনিধিদের সঙ্গে আলোচনা চালানো হবে। শ্রী তোমর আরও বলেন বিদ্যমান সমস্যা সমাধানের জন্য কৃষি আইন সম্পর্কিত প্রতিটি ধারা নিয়ে আলোচনা এগিয়ে নিয়ে যাওয়া হবে।
এ দিনের বৈঠকে উভয় পক্ষই তাদের মতামত প্রকাশ করেছে এবং আগামী ৮ জানুয়ারিতে ফের বৈঠকে বসার সিদ্ধান্ত নেওয়া হয়েছে ।
প্রধানমন্ত্রীরদপ্তর
শিক্ষক দিবসে প্রধানমন্ত্রীর বার্তা
শিক্ষক-শিক্ষিকারা খরচের পরিবর্তে পরিণামের ব্যাপারে বেশি মনযোগী হবেন
তরুণ মনে উদ্ভাবনের মানসিকতা প্রোথিত করতে হবে
একবার ব্যবহারযোগ্য প্লাস্টিক বর্জনে শিক্ষক-শিক্ষিকারা সক্রিয় অংশীদার হয়ে উঠবেন
নয়াদিল্লি, ০৫ সেপ্টেম্বর, ২০১৯
শিক্ষক দিবস উপলক্ষ্যে প্রধানমন্ত্রী শ্রী নরেন্দ্র মোদী এক বার্তায় বলেছেন, “আপনাকে এবং সমগ্র শিক্ষক সমাজকে শিক্ষক দিবসের শুভেচ্ছা।”
এই দিবস সমগ্র শিক্ষক সমাজকে তাদের কঠোর পরিশ্রম, আন্তরিকতা ও অঙ্গিকারের জন্য সম্মান ও শ্রদ্ধা জানানোর মুহূর্ত। শ্রেণীকক্ষে শিক্ষাদানের পাশাপাশি, শিক্ষক-শিক্ষিকারা ব্যতিক্রমী পথ-প্রদর্শক ও আলোর দিশারী যারা ছাত্রছাত্রীদের জীবনে অগ্রণী ভূমিকা পালন করেন।
শিক্ষক সমাজের নিঃস্বার্থ মানসিকতা সর্বব্যাপী প্রশংসিত দৈনন্দিন ব্যস্ততা ও পারিবারিক দায়িত্ব সত্বেও ছাত্রছাত্রীরা সহজেই নতুন ধ্যান-ধারণা ও পন্হা-পদ্ধতি সহজেই রপ্ত করতে পারে, তা শিক্ষক-শিক্ষিকারা সুনিশ্চিত করতে চান।
ফলাফলের ওপর মনোযোগ
আজ, ভারত শিক্ষা ক্ষেত্রে এক লক্ষ্যণীয় পরিবর্তন প্রত্যক্ষ্য করছে। শিক্ষা ক্ষেত্রে আমরা খরচের চিরাচরিত মানসিকতাকে দূরে সরিয়ে এখন পরিণামের ওপর অগ্রাধিকার দিচ্ছি। এ প্রসঙ্গে শিক্ষক-শিক্ষিকারা তরুণ মনে গবেষণা ও উদ্ভাবনের মানসিকতা গড়ে তুলতে যে আন্তরিক ও কঠোর প্রয়াস চালাচ্ছেন, তা আমাকে আনন্দ দেয়। এটাই হল সেই মানসিকতা যা আমাদের যুব সমাজকে নিজেদের ও দেশের জন্য ব্যতিক্রমী কিছু করতে শক্তি জোগায়।
একবার ব্যবহারযোগ্য প্লাস্টিক বর্জনে সাহায্য
এই শিক্ষক দিবসে, আমার সহ-নাগরিকসম শিক্ষক-শিক্ষিকাদের কাছে একটি অনুরোধ আছে। আপনারা সকলেই অবগত আছেন যে, একবার ব্যবহারযোগ্য প্লাস্টিক বর্জনে ভারত এক গণ-আন্দোলন শুরু করেছে। এই আন্দোলনে আমি শিক্ষক সমাজের সক্রিয় সমর্থন ও অংশগ্রহণ প্রত্যাশা করেছি। একবার ব্যবহারযোগ্য প্লাস্টিকের মাধ্যমে আমাদের পরিবেশের যে ক্ষতি হচ্ছে, সে ব্যাপারে যদি শিক্ষক-শিক্ষিকারা ছাত্রছাত্রীদের সম্যক ধারণা গড়ে তোলার চেষ্টা করেন এবং এ ধরণের প্লাস্টিকের ব্যবহার বন্ধ করতে তাদের পরামর্শ দেন, তাহলে ছাত্রছাত্রীরা এই গণ-আন্দোলনের অঙ্গ হয়ে উঠতে উৎসাহিত বোধ করবে। আর এটাই হবে আমাদের প্রিয় পূজনীয় বাপুর জন্মের সার্ধশতবার্ষিকীতে তাঁর প্রতি শ্রেষ্ঠ শ্রদ্ধা নিবেদন।
এই শিক্ষক দিবসে, এক অসাধারণ শিক্ষক ও পথ-প্রদর্শক মহান ডঃ সর্বপল্লী রাধাকৃষ্ণণকেও আমার শ্রদ্ধা জানাই। মহান এই ব্যক্তিত্বের জীবন কর্ম আরও বেশি সংখ্যক মানুষকে পেশা হিসেবে শিক্ষাকে গ্রহণ করা এবং যুব সমাজের পথ-প্রদর্শক হয়ে ওঠার জন্য অনুপ্রাণিত করুক।
CG/BD/NS
(Visitor Counter : 50